बिशप वेस्टकॉट से पढ़ी शाश्वता बनीं फोनिक्स गर्ल ऑफ ईयर
रांची | रांचीमें पली-बढ़ी शाश्वता रॉय को बेंगलुरू में हुए फोनिक्स फैशन शो में फोनिक्स गर्ल ऑफ ईयर चुना गया है। शाश्वता की प्रारंभिक शिक्षा राजधानी के बिशप वेस्टकॉट स्कूल में हुई। बिशप वेस्टकॉट से 2006 में पास आउट होने के बाद शाश्वता ने बेंगलुरू से एमबीए किया। अभी वह मल्टीनेशनल कंपनी कैब जिमेनाई में पोस्टेड हैं। साथ में मॉडलिंग भी करती हैं। शाश्वता की मां सुनीता शर्मा पिता वीरेंद्र कुमार शर्मा अपनी बिटिया की इस उपलब्धि से काफी खुश हैं। उन्होंने भास्कर को बताया कि शाश्वता का रुझान शुरू से ही माडलिंग की ओर था। लेकिन, पहले उसने पढ़ाई पर ध्यान दिया आैर अब अच्छी कंपनी में नौकरी कर रही है। माडलिंग में भी उसने अलग पहचान बनाई है, यह हम सबके के लिए गौरव की बात है।
kas_Deva hin_Deva